ບັນຫາຄວາມໝັ້ນຄົງ ດ້ານພະລັງງານ ​ສາ​ທາ​ລະ​ນະ​ສຸກ ຂອງໂລກ ລ້ວນແຕ່ເປັນ ບູລິມະສິດ ໃນກອງປະຊຸມ ສະມັດຊາໃຫຍ່ ສປຊ 
ບັນຫາຕ່າງໆຂອງໂລກ ແມ່ນມີ​ຢ່າງ​ຫຼວງ​ຫຼາຍ ຢູ່ໃນວາລະ ກອງປະຊຸມ ສະມັດຊາໃຫຍ່ ສະຫະປະຊາຊາດ ສຳລັບປີນີ້ ໃນນະຄອນ ນິວຢອກ.
ບັນດາຜູ້ນຳຂອງໂລກ ຈາກທົ່ວປະຊາຄົມນານາຊາດ ກຳລັງເຂົ້າປະຊຸມຮ່ວມກັນ ໃນ ສັບປະດານີ້ ຢູ່ ກອງປະຊຸມສະມັດຊາໃຫຍ່ ປະຈຳປີ ຂອງສະຫະປະຊາຊາດ ໃນ ນະຄອນ ນິວ ຢອກ ຂອງສະຫະລັດ ຢູ່ໃນລາຍການ Plugged In ຂອງວີໂອເອ ຊຶ່ງ ທ່ານນາງ ເກຣັດຕາ ແວນ ຊັດເຕີເຣນ ຜູ້ຈັດລາຍການ ກໍໄດ້ໂອ້ລົມກັບບັນດາເຈົ້າໜ້າທີ່ ຜູ້ອອກນະໂຍບາຍ ກ່ຽວກັບ ຫົວຂໍ້ເລື້ອງຕ່າງໆ ທີ່ສຳຄັນສຸດຂອງໂລກ ຢູ່ໃນວາລະ ກອງປະຊຸມດັ່ງກ່າວ ແອລີຊາເບັດ ເຊີຣເນັຟ ນັກຂ່າວຂອງວີໂອເອ ມີລາຍອຽດຕື່ມອີກ ຊຶ່ງ ໄຊຈະເລີນສຸກ ຈະນຳມາສະເໜີທ່ານ ໃນອັນດັບຕໍ່ໄປ ບັນຫາຕ່າງໆຂອງໂລກ ແມ່ນມີຢ່າງຫຼວງຫຼາຍ ຢູ່ໃນວາລະກອງປະຊຸມ ສະມັດຊາໃຫຍ່ ສະຫະປະຊາຊາດ ສຳລັບປີນີ້ ໃນນະຄອນ ນິວຢອກ ແລ້ວກໍຍັງມີຮ່ອງຮອຍ ຂອງຄວາມເປັນໄປໄດ້ ທີ່ຈະມີການຕົກລົງກັນ ຢູ່ໃນ ແຫຼມເກົາຫຼີ ຫຼັງຈາກມີການພົບປະກັນຄັ້ງຫຼ້າສຸດ ລະຫວ່າງ ຜູ້ນຳຂອງເກົາຫຼີເໜືອ ແລະ ເກົາຫຼີໃຕ້ ກ່ອນໜ້ານີ້ ກໍມີການເຈລະຈາ ທີ່ພວມດຳເນີນໄປຢູ່ ກ່ຽວກັບຄວາມເປັນໄປໄດ້ ຂອງ ກອງປະຊຸມສຸດຍອດຄັ້ງທີສອງ ລະຫວ່າງ ປະທານາທິບໍດີ ດໍໂນລ ທຣຳ ກັບ ຜູ້ນຳຂອງ ເກົາຫຼີເໜືອ ທ່ານ ກິມ ຈົງ-ອຶນ ບັນຫາເລື້ອງຄວາມໝັ້ນຄົງ ທາງດ້ານນິວເຄລຍ ກໍຍັງເປັນບັນຫາແຖວໜ້າຢູ່ ບັນດາ ຜູ້ນຳຂອງອີຣ່ານ ແລະ ສະຫະລັດ ໄດ້ຕ້ອງຕິກັນແລະກັນ ຢ່າງຮ້ອນແຮງ ຢູ່ໃນຄຳປາໄສ ຂອງພວກເພິ່ນ ຕໍ່ອົງການສະຫະປະຊາຊາດ ນັບຕັ້ງແຕ່ ສະຫະລັດ ໄດ້ຖອນໂຕ ອອກຈາກຂໍ້ຕົກລົງນິວເຄລຍ ກັບ ອີຣ່ານ ໃນເດືອນ ພຶດສະພາ ເປັນຕົ້ນມາ ປະທານາທິບໍດີ ທຣຳ ໄດ້ວາງມາດຕະການລົງໂທດ ທາງດ້ານ ເສດຖະກິດ ທີ່ໄດ້ຖືກຍົກເລີກໄປ ໃນເມື່ອກ່ອນນັ້ນ ຄືນອີກ ແຕ່ຄວາມທ້າທາຍທັງຫຼາຍ ກໍຍັງຄົງມີຢູ່ຄືເກົ່າ ທ່ານ ໄມຄ໌ ພຣີເຈັນ ຢູ່ທີ່ສະຖາບັນ ຮັດສັນ ກ່າວວ່າ ນອກນັ້ນ ບັນຫາສາທາລະນະສຸກຂອງໂລກ ກໍຍັງເປັນຈຸດເພັ່ງເລັງອີກເລື້ອງນຶ່ງ ສຳລັບ ນາງ ແທມຣິນ ກຣິນ ແລ້ວ ຜູ້ທີ່ລອດຊີວິດຈາກວັນນະໂຣກ ຊຶ່ງນາງໄດ້ ຮັບຕຳແໜ່ງ ນາງ ງາມແຫ່ງອາຟຣິກາໃຕ້ ປະຈຳປີ 2018 ແລະນາງໄດ້ເອົາບັນຫານີ້ ມາເປັນເລື້ອງສ່ວນຕົວ ນາງ ແທມຣິນ ເວົ້າວ່າ ສ່ວນສະຕີໝາຍເລກນຶ່ງ ທ່ານນາງ ເມີລາເນຍ ທຣຳ ກໍຍັງເຂົ້າຮ່ວມໃນກອງ ປະຊຸມ ສະມັດຊາໃຫຍ່ ຂອງອົງການສະຫະປະຊາຊາດ ນຳດ້ວຍ ທ່ານນາງ ໄດ້ປະກາດ ວ່າ ເພິ່ນຈະເດີນທາງໄປຍັງອາຟຣິກາ ໃນເດືອນໜ້ານີ້ ອັນເປັນ ການເດີນທາງພຽງຜູ້ດຽວ ຄັ້ງທຳອິດຂອງທ່ານນາງ ໄປຕ່າງປະເທດ ໃນຖາ ນະເປັນສະຕີໝາຍເລກນຶ່ງ